Chosun Ilbo

Chosun Ilbo (; hanja :朝鮮日報; signifante: Ĉiutaga Koreio), ankaŭ konata kiel la Chosun Tagĵurnalo, estas la gazeto de Sud-Koreio, eldonata en Seulo kun la plej granda eldonkvanto en la lando, proksimume du milionoj da ekzempleroj. Chosun Iilbo http://english.chosun.com/site/data/html_dir/2010/11/30/2010113001011.html 

Ĝi estas gazeto de registro por Sud-Koreio  kaj la plej malnova gazeto ankoraŭ eldonita en la lando (unue eldonita la 5-an de marto 1920, kiam Koreio estis kolonio de Japanio).  

Ĝis sia fermo en 1940, la gazeto nomiĝis "Chosen Nippo" (), kaj ricevis sian nunan nomon nur kiam ĝi estis restarigita en 1945. Chosun Ilbo kaj ĝia filio, Chosun Digital, funkciigas la novaĵretejon Chosun.com, kiu ankaŭ publikigas retajn versiojn de la gazeto en la angla (), ĉina () kaj japana lingvoj .

Ĝia politika sinteno estas konsiderata konservativa, kiel Dong-a Ilbo kaj JoongAng Ilbo, kaj favoras la Saenuri-partion. Ĝi kritikas liberalulojn kiel Roh Moo-hyun kaj Kim Dae-jung. Pro tio, la gazeto foje kritikas ĉi tiujn figurojn kaj iliajn subtenantojn en konservativaj artikoloj, ekzemple, pri historio kaj la prezidanteco de Roh Moo-hyun. Alia distingilo de aliaj sudkoreaj gazetoj estas ĝia multe pli okulfrapa kontraŭjapana sinteno.

Ĝi aliĝas al dekstraj vidpunktoj. Ekzistas ankaŭ semajnaj kaj ĉiumonataj eldonaĵoj de la gazeto.

La gazeto establis la Filmpremion Blua Drako en 1963, kiun disdonas la Sports Chosun, kiu ankaŭ apartenas al ĝi, ekde 1990.

La 1-an de marto 1999, The Chosun Ilbo anoncis, ke ekde la sekva tago (2-a de marto 1999), ĝi ŝanĝos al la horizontala skribstilo de maldekstre dekstren jam adoptita de la plej multaj aliaj gazetoj tiutempe, antaŭ la 79-a datreveno de la gazeto. Ĝi ankaŭ engaĝiĝis konservi kaj daŭre uzi la hanĝa- signojn malgraŭ la ŝanĝo. Sekve, la numero de la 1-a de marto 1999 (numero 24305) fariĝis la lasta numero de The Chosun Ilbo skribita en la vertikala dekstre maldekstren stilo. Ĉiuj numeroj ekde la 2-a de marto 1999 estis en la moderna horizontala maldekstre dekstren stilo.

 Referencoj 

 Eksteraj ligiloj 

  (angle)

Kategorio:Sudkoreaj gazetoj
Kategorio:Anglalingvaj gazetoj
Kategorio:Kontraŭkomunismo en Sud-Koreio